கேள்வி: கிருஷ்ணா தீரத்து - பெண்கள் மற்றும் குழந்தைகள் மேம்பாட்டு அமைச்சர் என்பது என்ன?
பதில்: பெண்கள் மற்றும் குழந்தைகள் மேம்பாட்டுத் துறை அமைச்சராக, தீரத்து "பெண்களுக்கு முழுமையான அதிகாரமளிப்பை ஆதரிப்பது, குழந்தைகள், இளம்பெண்கள் மற்றும் கர்ப்பிணித் தாய்மார்களுக்கு போதுமான மற்றும் முழுமையான கூடுதல் ஊட்டச்சத்து கிடைப்பதை உறுதி செய்தல், சமூகத்தின் பொறுப்பான மற்றும் மகிழ்ச்சியான குடிமக்களாகக் குழந்தைகள் வளர வாய்ப்பளிக்கும்” திட்டங்களுக்கு முன்னுரிமை செலுத்தினார், இந்தியக் கணவர்கள் தங்கள் வருமானத்தில் ஒரு பகுதியை தங்கள் மனைவிகளுக்குக் கொடுக்க வேண்டும் என்ற கருத்தினை தீரத்து முன்மொழிந்தார். இதன் முக்கிய அம்சம் பெண்கள் வீடுகளில் தனது குடும்பத்திற்காகச் செய்யும் வேலையினை மதிப்பிடுவதாகும். மேலும் பெண்கள் தங்கள் வீடுகளில் குடும்பத்திற்காகச் செய்யும் வேலைக்கு சமூக அதிகாரம் அளிப்பதும் இதன் குறிக்கோள் ஆகும். 2012ஆம் ஆண்டு அமெரிக்க ஐக்கிய நாட்டின் சுகாதார மற்றும் மனித சேவைகள் செயலாளர் கேத்லீன் செபிலியஸுடனான சந்திப்பில், தீரத்து இந்தியாவில் உள்ள குழந்தைகளிடையே ஊட்டச்சத்துக் குறைபாடு குறித்த தனது கவலையைத் தெரிவித்தார். குழந்தை இறப்பைத் தடுப்பதற்காகக் கல்வி, நோய்த்தடுப்பு மற்றும் கூடுதல் ஊட்டச்சத்தை மேம்படுத்துவதற்கு ஒருங்கிணைந்த குழந்தை மேம்பாட்டுச் சேவைகள் போன்ற நிறுவனங்களின் முக்கியத்துவத்தை வலியுறுத்தினார்.
கேள்வி: கிருஷ்ணா தீரத்து - தேசிய பெண் குழந்தைகள் தின புகைப்படம் பற்றி தகவல் சொல்.
பதில்: 24 ஜனவரி 2010 அன்று பாக்கித்தானின் முன்னாள் விமானப்படைத் தளபதி தன்வீர் மகமூது அகமது சீருடையில் பிரதமர் மன்மோகன் சிங் மற்றும் காங்கிரசு தலைவர் சோனியா காந்தி ஆகியோருடன் ஒரு முழு பக்க செய்தித்தாள் விளம்பரத்தில் தோன்றினார் (கீழே உள்ள வெளிப்புற இணைப்புகளைப் பார்க்கவும்). இந்த விளம்பரம் தேசிய பெண் குழந்தை நாள் முன்னிட்டு பெண்கள் மற்றும் குழந்தை வளர்ச்சி. அமைச்சகத்தின் சார்பில் வெளியிடப்பட்டது. ஆரம்பத்தில் திருமதி தீரத்து தனது அமைச்சின் சார்பாக நிகழ்ந்த பிழையை ஏற்க மறுத்து, ஊடகங்கள் மீது குற்றம் சாட்டினார். மேலும் "படத்தை விடச் செய்தி முக்கியமானது" என்றும் கூறினார். புகைப்படம் வெறும் குறியீடாகும் என்றும் தெரிவித்தார். பெண் குழந்தைகளுக்கான செய்தி மிகவும் முக்கியமானது, பெண் குழந்தைகள் பாதுகாக்கப்பட வேண்டும் என்றும் தெரிவித்தார். அரசாங்க விளம்பரத்தில் முன்னாள் பாக்கித்தான் விமானப்படைத் தளபதியின் புகைப்படத்தை வெளியிட்டதற்காகப் பின்னர், தனது அமைச்சகத்தின் சார்பில் வருத்தம் தெரிவித்தார். விசாரணைக்குப் பின்னர் இந்த தவற்றுக்குக் காரணம் யார் என்று தெரியவரும் என் தெரிவித்தார். இது அறியாமல் நிகழப்பட்ட தவறு எனத் தெரிவிக்கப்பட்டது.[https://web.archive.org/web/20100128111007/http://www.ptinews.com/news/483678_Former-PAF-chief-surprised-over-his-photo-in-Indian-govt-advertisement]
கேள்வி: கிருஷ்ணா தீரத்து - அதிகாரத்தை பயன்பாடு சர்ச்சை பற்றி நீங்கள் என்ன அறிந்துள்ளீர்கள்?
பதில்: 13 செப்டம்பர் 2010 அன்று, மத்திய நிர்வாக தீர்ப்பாயம் அரசுத் தொலைத்தொடர்பு தூர்தர்ஷன் செய்தி தொலைக்காட்சியில் நிருபர் பதவிக்குக் கிருஷ்ணா தீரத்தின் மகள் யாசவி தீரத்தின் தேர்வினை ரத்து செய்தது.
கேள்வி: கிருஷ்ணா தீரத்து - பாரதிய ஜனதா கட்சியில் குறித்து விரிவாக சொல்லுங்கள்.
பதில்: 19 ஜனவரி 2015 அன்று, பாஜக தலைவர் அமித் சா சந்தித்த பிறகு இவர் முறையாக பாஜகவில் சேர்ந்தார். இவர் தில்லி சட்டமன்றத் தேர்தல், 2015 பட்டேல் நகர் சட்டமன்றத் தொகுதி பாஜக வேட்பாளராகப் போட்டியிட்டார். இத்தேர்தலில் ஆம் ஆத்மி கட்சியின் அசாரி லால் சவுகானால் 34,638 வாக்குகள் வித்தியாசத்தில் தோற்கடிக்கப்பட்டார். மார்ச் 2019 இல் பாரதிய ஜனதா கட்சி விட்டு வெளியேறி மீண்டும் இந்திய தேசிய காங்கிரசு இணைந்தார்.